“ทรัมป์” หวังกาตาร์-ชาติอาหรับยุติความขัดแย้ง กรณีพิพาททางการฑูต
"ทรัมป์" หวังกาตาร์-ชาติอาหรับยุติความขัดแย้ง กรณีพิพาททางการฑูต
17 ธ.ค. 2562

ทำเนียบขาวเปิดเผยว่า ประธานาธิบดีโดนัลด์ ทรัมป์ แห่งสหรัฐอเมริกาได้แสดงความคาดหวังว่า ปัญหาความขัดแย้งระหว่างกาตาร์และประเทศพันธมิตรในตะวันออกกลาง จะสามารถหาข้อยุติได้
ด้านสำนักข่าวซินหัวรายงานว่า ปธน.ทรัมป์ได้หารือทางโทรศัพท์กับชีค ทามิน บิน ฮาหมัด อัล-ทานี เจ้าผู้ครองรัฐกาตาร์ ในประเด็นความสัมพันธ์ทวิภาคี และประเด็นระดับภูมิภาค โดยปธน.ทรัมป์ได้แสดงความหวังว่า การเจรจาระหว่างกาตาร์และชาติพันธมิตรในอ่าวเปอร์เซียจะนำไปสู่การแก้ไขข้อพิพาท
ขณะที่นายจัดด์ ดีรี รองโฆษกทำเนียบขาวเปิดเผยว่า ผู้นำทั้งสองหารือถึงประเด็นระดับทวิภาคี และระดับภูมิภาค
ทั้งนี้ เมื่อวันที่ 5 มิ.ย. 2560 ซาอุดิอาระเบีย สหรัฐอาหรับเอมิเรตส์ บาห์เรน และอียิปต์ ได้ประกาศตัดความสัมพันธ์ทางการทูตกับกาตาร์ โดยระบุว่ากาตาร์ให้การสนับสนุนกลุ่มผู้ก่อการร้ายและก้าวก่ายกิจการภายในประเทศของตน
อย่างไรก็ตาม กาตาร์ปฎิเสธข้อกล่าวหาดังกล่าวหลายครั้ง พร้อมปฎิเสธขอเรียกร้องจากชาติพันธมิตรในการเปลี่ยนแปลงนโยบายต่างประเทศ